Shu kunlarda O‘zbekiston terma jamoasi sardori Odil Ahmedov yangi jamoasi «Shanxay SPIG» klubi yangi mavsumga tayyorgarlik ko‘rish uchun Qatarda mashg‘ulotlarda ishtirok etmoqda. Odil Ahmedov mashg‘ulotlarda o‘zining sevimli 25-raqamida qatnashmoqda. Qayd etish kerakki, ushbu futbolchi «Paxtakor» safida o‘ynaganida 25-raqamda o‘ynardi. U «Anji»da ham shu raqamda to‘p surdi. Futbolchi «Krasnodar»da ekanida 10-raqamli futbolkani kiyib maydonga tushardi. Taxmin qilish mumkinki, Ahmedov Xitoy jamoasiga o‘tish oldidan o‘zining sevimli raqamini ham band qilgan.